**บทที่ 5**

**สรุปผล อภิปรายผล และข้อเสนอแนะ**

การวิจัยเรื่อง การพัฒนาศูนย์พัฒนาเด็กเล็ก สังกัดเทศบาลตำบลศรีสมเด็จ อำเภอศรีสมเด็จ จังหวัดร้อยเอ็ด ผู้วิจัยจะได้เสนอผลการวิจัยเป็นลำดับดังนี้

1. สรุปผลการวิจัย

2. อภิปรายผลการวิจัย

3. ข้อเสนอแนะในการนำผลการวิจัยไปใช้

4. ข้อเสนอแนะในการวิจัยครั้งต่อไป

**5.1 สรุปผลการวิจัย**

**5.1.1 สรุปผลการวิจัยเชิงปริมาณ**

5.1.1.1 ข้อมูลทั่วไปของผู้ตอบแบบสอบถาม

เพศ ผู้ตอบแบบสอบถาม มีจำนวน 133 คน แยกเป็นชาย 45 คน คิดเป็นร้อยละ 33.80 เป็นหญิง 88 คน คิดเป็นร้อยละ 66.20

อายุ ผู้ตอบแบบสอบถามส่วนใหญ่อายุ 40-49 ปี จำนวน 65 คนคิดเป็นร้อยละ 48.90รองลงมา คือ อายุ 50 ปีขึ้นไป จำนวน 38 คน คิดเป็นร้อยละ 28.60 รองลงมาอายุ 30 – 39 ปี จำนวน 22 คน คิดเป็นร้อยละ 16.50 และน้อยที่สุด อายุระหว่าง 18-29 ปี จำนวน 8 คน คิดเป็นร้อยละ 6.00

ระดับการศึกษา ผู้ตอบแบบสอบถามส่วนใหญ่ มีการศึกษาต่ำกว่าระดับปริญญาตรี จำนวน 73 คน คิดเป็นร้อยละ 54.80 รองลงมา คือ การศึกษาระดับปริญญาตรี จำนวน 55 คน คิดเป็นร้อยละ 41.40 และ น้อยที่สุด คือ ระดับการศึกษาสูงกว่าปริญญาตรี จำนวน 5 คน คิดเป็นร้อยละ 3.80

รายได้เฉลี่ยต่อเดือน ผู้ตอบแบบสอบถามส่วนใหญ่ มีรายได้เฉลี่ยต่อเดือนไม่เกิน 5,000-10,000 บาท จำนวน 71 คน คิดเป็นร้อยละ 53.40 รองลงมาคือ รายได้เฉลี่ยต่อเดือน ตั้งแต่ 15,001-20,000 บาท จำนวน 31 คน คิดเป็นร้อยละ 23.30 รายได้เฉลี่ยต่อเดือน ตั้งแต่ 10,001-15,000 บาท จำนวน 25 คนคิดเป็นร้อยละ 18.80 รายได้เฉลี่ยต่อเดือน ตั้งแต่ 20,001-30,000 บาท จำนวน 6 คน คิดเป็นร้อยละ 4.50 ตั้งแต่ และน้อยที่สุด คือ รายได้เฉลี่ยต่อเดือน 30,001 บาทขึ้นไป ไม่มีคิดเป็นร้อยละ 0

สถานที่เกี่ยวกับศูนย์พัฒนาเด็กเล็กของเทศบาลตำบลศรีสมเด็จ ผู้ตอบแบบสอบถามส่วนใหญ่คือผู้ปกครอง จำนวน 80 คน คิดเป็นร้อยละ 60.20 รองลงมาคือคณะกรรมการศูนย์พัฒนาเด็ก จำนวน 29 คน คิดเป็นร้อยละ 21.80 ผู้นำชุมชน จำนวน 17 คน คิดเป็นร้อยละ 12.8 และครูผู้ดูแลเด็ก จำนวน 7 คน คิดเป็นร้อยละ 5.30 ตามลำดับ

5.1.1.2 ระดับการพัฒนาของศูนย์พัฒนาเด็กเล็กในสังกัดเทศบาลตำบลศรีสมเด็จอำเภอศรีสมเด็จ จังหวัดร้อยเอ็ด ค่าเฉลี่ยและส่วนเบี่ยงเบนมาตรฐาน

พบว่า ระดับการพัฒนาของศูนย์พัฒนาเด็กเล็กสงกัดเทศบาลตำบลศรีสมเด็จ จังหวัดร้อยเอ็ด โดยรวมมีระดับการพัฒนาทั้ง 6 ด้านอยู่ในระดับมาก (=3.64) เมื่อพิจารณาเป็นรายด้าน พบว่าอยู่ในระดับมากทุกด้าน โดยเรียงลำดับจากค่าเฉลี่ยมากที่สุดไปหาค่าเฉลี่ยน้อยที่สุดดังนี้ คือด้านอาคาร สถานที่ สิ่งแวดล้อมและความปลอดภัย อยู่ในระดับมาก (=3.66) สำหรับด้านบุคลากร ด้านการบริหารจัดการศูนย์พัฒนาเด็กเล็กอยู่ในระดับมาก โดยมีค่าเฉลี่ยเท่ากัน (= 3.64) ด้านวิชาการและกิจกรรมหลักสูตร ด้านการมีส่วนร่วมและการสนับสนุนจากทุกภาคส่วนด้าน และด้านเครือข่ายการพัฒนาเด็กปฐมวัย มีค่าเฉลี่ยอยู่ในระดับมากเท่ากัน (= 3.63) ตามลำดับ

5.1.1.3 ระดับการพัฒนาศูนย์พัฒนาเด็กเล็กสงกัดเทศบาลตำบลศรีสมเด็จ จังหวัดร้อยเอ็ด ด้านการบริหารจัดการศูนย์พัฒนาเด็กเล็ก พบว่าระดับการพัฒนาศูนย์พัฒนาเด็กเล็กสงกัดเทศบาลตำบลศรีสมเด็จ จังหวัดร้อยเอ็ด ด้านการบริหารจัดการศูนย์พัฒนาเด็กเล็ก พบว่า โดยรวมอยู่ระดับมาก (= 3.62) เมื่อพิจารณาเป็นรายข้อ พบว่าอยู่ในระดับมากทุกข้อ เรียงลำดับจากมาก ไปหาน้อยดังนี้ ผู้บริหารมีนโยบายและจัดทำแผนการดำเนินงานของศูนย์พัฒนาเด็กเล็กไว้อย่างชัดเจนอยู่ในระดับมาก (= 3.71) รองลงมาคือ การจัดตั้งศูนย์พัฒนาเด็กเล็กเป็นไปตามขั้นตอน และเกิดจากความต้องการของชุมชน (= 3.70) ผู้บริหารจัดทำแผนงบประมาณเพื่อการดำเนินงานศูนย์พัฒนาเด็กเล็กได้อย่างเหมาะสม (= 3.65) ผู้บริหารมีความรู้ความเข้าใจในการดำเนินงานจัดการศึกษาเด็กเล็ก (=3.62) มีการบันทึกข้อมูลพัฒนาการของเด็กเล็กทุกคน (= 3.54) ศูนย์พัฒนาเด็กเล็กให้บริการเลี้ยงดู จัดประสบการณ์เหมาะสมกับเด็กเล็กเป็นไปตามวัย (= 3.53) ตามลำดับ

5.1.1.4 ระดับการพัฒนาศูนย์พัฒนาเด็กเล็กในสังกัดเทศบาลตำบลศรีสมเด็จอำเภอศรีสมเด็จ จังหวัดร้อยเอ็ด ด้านบุคลากร พบว่า ระดับการพัฒนาศูนย์พัฒนาเด็กเล็กสงกัดเทศบาลตำบลศรีสมเด็จ จังหวัดร้อยเอ็ด ด้านบุคลากร โดยรวมอยู่ระดับมาก (= 3.63) เมื่อพิจารณาเป็นรายข้อ พบว่าอยู่ในระดับมาก 6 ข้อระดับปานกลาง 1 ข้อ เรียงลำดับจากค่าเฉลี่ยสูงสุดไปหาค่าเฉลี่ยต่ำสุดดังนี้ ครูผู้ดูแลเด็กได้รับการฝึกอบรมเกี่ยวกับการดูแลเด็กเล็กอย่างต่อเนื่อง (= 3.77) ผู้ดูแลเด็กเล็กมีวุฒิการศึกษาระดับปริญญาตรีขึ้นไปในสาขาวิชาเอกปฐมวัย(= 3.76)มีการเสริมสร้างสวัสดิการขวัญกำลังใจให้กับบุคลากรของศูนย์พัฒนาเด็กเล็กได้อย่างเหมาะสม (= 3.73) สัดส่วนของเด็กกับครูหรือผู้ดูแลเด็กเล็กมีความเหมาะสม (= 3.64) มีการประเมินผลการปฏิบัติหน้าที่บุคลากรของศูนย์พัฒนาเด็กเล็กด้วยระบบคุณธรรมมีการจ้างบุคลากรของศูนย์พัฒนาเด็กเล็กในตำแหน่งอื่นที่จำเป็น เช่น แม่บ้าน นักการภารโรง ยามรักษาความปลอดภัย มีค่าเฉลี่ยเท่ากันคือ (= 3.58) มีการควบคุมการปฏิบัติหน้าที่ของครูผู้ดูแลเด็กอย่างครอบคลุมและทั่วถึง อยู่ในระดับปานกลาง (= 3.40)

5.1.1.5 ระดับการพัฒนาศูนย์พัฒนาเด็กเล็กในสังกัดเทศบาลตำบลศรีสมเด็จอำเภอศรีสมเด็จ จังหวัดร้อยเอ็ด ด้านอาคาร สถานที่ สิ่งแวดล้อมและความปลอดภัย พบว่า ระดับการพัฒนาศูนย์พัฒนาเด็กเล็กสงกัดเทศบาลตำบลศรีสมเด็จ จังหวัดร้อยเอ็ด ด้านอาคาร สถานที่ สิ่งแวดล้อมและความปลอดภัยโดยรวมอยู่ระดับมาก (= 3.66) เมื่อพิจารณาเป็นรายข้อ พบว่าอยู่ในระดับมาก ทุกข้อ ข้อ เรียงลำดับจากค่าเฉลี่ยสูงสุดไปหาค่าเฉลี่ยต่ำสุดดังนี้มีการแบ่งแยกบริเวณศูนย์พัฒนาเด็กเล็กเป็นสัดส่วนเหมาะสมกับการจัดกิจกรรมของเด็ก (= 3.75) ภายในอาคารมี แสงสว่างจากธรรมชาติอย่างเพียงพอ สม่ำเสมอทั่วห้อง เอื้ออำนวยต่อการจัดกิจกรรมพัฒนาเด็กเล็กมีการฝึกซ้อมสำหรับการป้องกันอุบัติภัยอย่างสม่ำเสมอ ไม่น้อยกว่าปีละ 1 ครั้ง มีค่าเฉลี่ยเท่ากัน (= 3.74) อาคารศูนย์พัฒนาเด็กเล็กมีความมั่นคงแข็งแรง (= 3.61) และ ภายนอกอาคารศูนย์พัฒนาเด็กเล็กมีสภาพแวดล้อมที่ปลอดภัยถูกสุขลักษณะ(= 3.46) ตามลำดับ

5.1.1.6 ระดับการพัฒนาศูนย์พัฒนาเด็กเล็กในสังกัดเทศบาลตำบลศรีสมเด็จอำเภอศรีสมเด็จ จังหวัดร้อยเอ็ด ด้านวิชาการและกิจกรรมหลักสูตร พบว่า ระดับการพัฒนาศูนย์พัฒนาเด็กเล็กสงกัดเทศบาลตำบลศรีสมเด็จ จังหวัดร้อยเอ็ด ด้านวิชาการและกิจกรรมหลักสูตร โดยรวมอยู่ระดับมาก (=3.63) เมื่อพิจารณาเป็นรายข้อ พบว่าอยู่ในระดับมาก 5 ข้อ ระดับปานกลาง 1 ข้อ เรียงลำดับจากค่าเฉลี่ยสูงสุดไปหาค่าเฉลี่ยต่ำสุดดังนี้ศูนย์พัฒนาเด็กเล็กมีจัดกิจกรรมให้เด็กเล็กสามารถปฏิบัติกิจวัตรประจำวันให้เหมาะสม (= 3.84) มีมุมข่าวสารและหนังสือสำหรับเด็กและผู้ปกครอง (=3.76) ศูนย์พัฒนาเด็กเล็กจัดการศึกษาให้เด็กได้รับการพัฒนาทั้งทางร่างกาย อารมณ์ จิตใจ สังคม และสติปัญญาได้อย่างเหมาสมตามวัยและความสามารถของแต่ละบุคคล (= 3.71)ศูนย์พัฒนาเด็กเล็กมีของเล่นสำหรับเด็กที่เหมาะสมกับวัยและเพียงพอ (= 3.63) ศูนย์พัฒนาเด็กเล็กจัดกิจกรรมส่งเสริมให้เด็กสามารถอยู่ร่วมกับผู้อื่นได้อย่างมีความสุข(= 3.45) และมีการประเมินกรพัฒนาการเด็กอย่างต่อเนื่องอยู่ในระดับปานกลาง (= 3.40) ตามลำดับ

5.1.1.7 ระดับการพัฒนาศูนย์พัฒนาเด็กเล็กในสังกัดเทศบาลตำบลศรีสมเด็จอำเภอศรีสมเด็จ จังหวัดร้อยเอ็ด ด้านการมีส่วนร่วมและการสนับสนุนจากทุกภาคส่วน พบว่า ระดับการพัฒนาศูนย์พัฒนาเด็กเล็กสงกัดเทศบาลตำบลศรีสมเด็จ จังหวัดร้อยเอ็ด ด้านวิชาการและกิจกรรมหลักสูตร โดยรวมอยู่ระดับมาก (= 3.63) เมื่อพิจารณาเป็นรายข้อ พบว่าอยู่ในระดับมาก 5 ข้อ ระดับปานกลาง 1 ข้อ เรียงลำดับจากค่าเฉลี่ยสูงสุดไปหาค่าเฉลี่ยต่ำสุดดังนี้ศูนย์พัฒนาเด็กเล็กจัดให้มีการติดตามและประเมินผลการดำเนินงานของศูนย์พัฒนาเด็กเล็ก ในลักษณะไตรภาค 3 ฝ่าย จากภาคส่วนต่าง ๆ อย่างเหมาะสม (= 3.82) มีการสำรวจความต้องการของชุมชนเกี่ยวกับการพัฒนาศูนย์พัฒนาเด็กเล็ก (= 3.72) ศูนย์พัฒนาเด็กเล็กจัดอบรมให้แก่ประชาชนในชุมชน ได้มีส่วนร่วมเกี่ยวกับการดำเนินงาน ทิศทาง และแนวทางการปฏิบัติงานของศูนย์และชุมชนได้มีส่วนร่วมในการจัดทำหลักสูตรการเรียนการสอน มีค่าเฉลี่ยเท่ากัน (= 3.65) ประชาชนในชุมชนร่วมเป็นกรรมการบริหารศูนย์พัฒนาเด็กเล็ก (= 3.55) ชุมชนมีส่วนรวมในกิจกรรมของศูนย์พัฒนาเด็กเล็ก อยู่ในระดับปานกลาง (= 3.39) ตามลำดับ

5.1.1.8 ระดับการพัฒนาศูนย์พัฒนาเด็กเล็กในสังกัดเทศบาลตำบลศรีสมเด็จอำเภอศรีสมเด็จ จังหวัดร้อยเอ็ด ด้านส่งเสริมเครือข่ายการพัฒนาเด็กปฐมวัย พบว่า ระดับการพัฒนาศูนย์พัฒนาเด็กเล็กสงกัดเทศบาลตำบลศรีสมเด็จ จังหวัดร้อยเอ็ด ด้านส่งเสริมเครือข่ายการพัฒนาเด็กปฐมวัย โดยรวมอยู่ระดับมาก (= 3.62) เมื่อพิจารณาเป็นรายข้อ พบว่าอยู่ในระดับมาก ทุกข้อ เรียงลำดับจากค่าเฉลี่ยสูงสุดไปหาค่าเฉลี่ยต่ำสุดดังนี้มีการประสานความร่วมมือกับศูนย์สุขภาพชุมชน โรงเรียน วัด หน่วยงานองค์กรในท้องถิ่นเป็นประจำ (= 3.73) ศูนย์พัฒนาเด็กเล็กได้มีการรับฟังความคิดเห็นและข้อเสนอแนะของผู้ปกครองในการพัฒนาศูนย์ทั้ง 6 มาตรฐาน (= 3.72) มีการประสานงานและประชาสัมพันธ์การดำเนินงานของศูนย์พัฒนาเด็กเล็กให้ประชาชน และหน่วยงานต่าง ๆ รับทราบอย่างต่อเนื่อง (= 3.70) มีการแลกเปลี่ยนเรียนรู้ด้านการพัฒนาเด็กปฐมวัยของเครือข่ายศูนย์พัฒนาเด็กเล็กทุกระดับ (= 3.54) ศูนย์พัฒนาเด็กเล็กได้ให้บุคลากรร่วมประชุมกับศูนย์พัฒนาเด็กเล็กอื่นในท้องถิ่นเพื่อเป็นการเรียนรู้แลกเปลี่ยนและปรับใช้ในการพัฒนาศูนย์ (= 3.53) มีการจัดนิทรรศการผลงานเด็กในความดูแลของศูนย์พัฒนาเด็กเล็กระหว่างเครือข่ายศูนย์พัฒนาเด็กเล็กทุกระดับ (= 3.50) ตามลำดับ

**5.1.2 ผลการเปรียบเทียบความคิดเห็นผู้ที่มีส่วนเกี่ยวข้องกับมาตรฐานการดำเนินงานเด็กเล็กในสังกัดเทศบาลตำบลศรีสมเด็จ อำเภอศรีสมเด็จ จังหวัดร้อยเอ็ด จำแนกตาม เพศ อายุ ระดับการศึกษา อาชีพ รายได้ และสถานะที่เกี่ยวกับศูนย์พัฒนาเด็กเล็ก**

5.1.2.1 ผลการเปรียบเทียบความเห็นของผู้ที่มีส่วนเกี่ยวข้องกับการพัฒนาศูนย์พัฒนาเด็กเล็ก สังกัดเทศบาลตำบลศรีสมเด็จ อำเภอศรีสมเด็จ จังหวัดร้อยเอ็ดโดยรวมและรายด้าน จำแนกตามเพศ พบว่า ผู้ที่มีส่วนเกี่ยวข้องกับมาตรฐานการพัฒนาศูนย์พัฒนาเด็กเล็กสังกัดเทศบาลตำบลศรีสมเด็จ อำเภอศรีสมเด็จ จังหวัดร้อยเอ็ด ที่มีเพศแตกต่างกัน มีความเห็น โดยรวม แตกต่างกัน ซึ่งเป็นไปตามสมมติฐานที่ตั้งไว้ เมื่อพิจารณาเป็นรายด้าน พบว่า ผู้ที่มีส่วนเกี่ยวข้องกับมาตรฐานการพัฒนาศูนย์พัฒนาเด็กเล็กสังกัดเทศบาลตำบลศรีสมเด็จ อำเภอศรีสมเด็จ จังหวัดร้อยเอ็ด ที่มีเพศแตกต่างกัน มีความเห็นในด้านการบริหารจัดการศูนย์พัฒนาเด็กเล็ก ด้านอาคาร สถานที่ สิ่งแวดล้อมและความปลอดภัย ด้านการมีส่วนร่วมและการสนับสนุนด้านส่งเสริมและด้านเครือข่ายการพัฒนาเด็กปฐมวัย ไม่แตกต่างกัน แต่พบความแตกต่างในด้านบุคลากร และด้านวิชาการและกิจกรรมหลักสูตร แตกต่างกันอย่างมีนัยสำคัญทางสถิติ โดยพบว่าเพศชายมีความเห็นมากกว่าเพศหญิงในทั้งในด้านบุคลากร และด้านวิชาการและกิจกรรมหลักสูตร

5.1.2.2 ผลการเปรียบเทียบความเห็นของผู้ที่มีส่วนเกี่ยวข้องกับการพัฒนาศูนย์พัฒนาเด็กเล็ก สังกัดเทศบาลตำบลศรีสมเด็จ อำเภอศรีสมเด็จ จังหวัดร้อยเอ็ด โดยรวมและรายด้านจำแนกตามอายุพบว่า ผู้ที่มีส่วนเกี่ยวข้องกับการพัฒนาศูนย์พัฒนาเด็กเล็ก สังกัดเทศบาลตำบลศรีสมเด็จ อำเภอศรีสมเด็จ จังหวัดร้อยเอ็ดที่มีอายุแตกต่างกัน มีความคิดเห็นเกี่ยวกับการพัฒนาศูนย์พัฒนาเด็กเล็ก สังกัดเทศบาลตำบลศรีสมเด็จ อำเภอศรีสมเด็จ จังหวัดร้อยเอ็ดในภาพรวมไม่แตกต่างกัน (Sig = 0.068) เมื่อพิจารณาเป็นรายด้านพบว่า ผู้ที่มีส่วนเกี่ยวข้องกับการพัฒนาศูนย์พัฒนาเด็กเล็ก สังกัดเทศบาลตำบลศรีสมเด็จ อำเภอศรีสมเด็จ จังหวัดร้อยเอ็ดที่มีอายุแตกต่างกัน มีความคิดเห็นเกี่ยวกับการพัฒนาศูนย์พัฒนาเด็กเล็ก สังกัดเทศบาลตำบลศรีสมเด็จ อำเภอศรีสมเด็จ จังหวัดร้อยเอ็ด ในด้านการบริหารจัดการ ด้านบุคลากร ด้านอาคาร สถานที่ สิ่งแวดล้อมและ ความปลอดภัย ด้านการมีส่วนร่วมและการสนับสนุน และด้านส่งเสริมเครือข่าย ไม่แตกต่างกัน (Sig = .143 .825 .199 .792 .357 .068 ตามลำดับ) แต่พบความแตกต่างในด้านวิชาการและกิจกรรมหลักสูตร (Sig = .006) ผู้วิจัยจึงได้ทำการเปรียบเทียบเป็นรายคู่ด้วยวิธีการของ LSD โดย พบว่า

1) ผู้ที่มีส่วนเกี่ยวข้องกับการพัฒนาศูนย์พัฒนาเด็กเล็ก สังกัดเทศบาลตำบลศรีสมเด็จ อำเภอศรีสมเด็จ จังหวัดร้อยเอ็ดที่มีอายุ 18-29 ปี มีความคิดเห็นต่อการพัฒนาศูนย์พัฒนาเด็กเล็ก สังกัดเทศบาลตำบลศรีสมเด็จ อำเภอศรีสมเด็จ จังหวัดร้อยเอ็ดในรายด้านวิชาการและกิจกรรมหลักสูตรแตกต่างจากผู้ที่มีส่วนเกี่ยวข้องฯที่มีอายุ 40-49 ปี และ 50 ปีขึ้นไป โดยพบว่า ผู้ที่มีส่วนเกี่ยวข้องฯที่มีอายุ 18-29 ปี (= 3.52) มีความคิดเห็นต่อการพัฒนาต่อการพัฒนาศูนย์พัฒนาเด็กเล็ก ในรายด้านวิชาการและกิจกรรมหลักสูตรต่ำกว่าผู้ที่มีส่วนเกี่ยวข้องฯที่มีอายุ 30-39 ปี (= 3.69) และ 50 ปีขึ้นไป (= 3.70)

2) ผู้ที่มีส่วนเกี่ยวข้องกับการพัฒนาศูนย์พัฒนาเด็กเล็ก สังกัดเทศบาลตำบลศรีสมเด็จ อำเภอศรีสมเด็จ จังหวัดร้อยเอ็ดที่มีอายุ 30-39 ปี มีความคิดเห็นต่อการพัฒนาศูนย์พัฒนาเด็กเล็ก สังกัดเทศบาลตำบลศรีสมเด็จ อำเภอศรีสมเด็จ จังหวัดร้อยเอ็ดในรายด้านวิชาการและกิจกรรมหลักสูตรแตกต่างจากผู้ที่มีส่วนเกี่ยวข้องฯ ที่มีอายุ 40-49 ปี โดยพบว่า ผู้ที่มีส่วนเกี่ยวข้องฯที่มีอายุ 30-39 ปี (= 3.69) มีความคิดเห็นต่อการพัฒนาศูนย์พัฒนาเด็กเล็ก ในรายด้านวิชาการและกิจกรรมหลักสูตร สูงกว่าผู้ที่มีส่วนเกี่ยวข้องฯที่มีอายุ 40-49 ปี (= 3.58)

3) ผู้ที่มีส่วนเกี่ยวข้องกับการพัฒนาศูนย์พัฒนาเด็กเล็ก สังกัดเทศบาลตำบลศรีสมเด็จ อำเภอศรีสมเด็จ จังหวัดร้อยเอ็ดที่มีอายุ 40-49 ปี มีความคิดเห็นต่อการพัฒนาศูนย์พัฒนาเด็กเล็ก สังกัดเทศบาลตำบลศรีสมเด็จ อำเภอศรีสมเด็จ จังหวัดร้อยเอ็ดในรายด้านวิชาการและกิจกรรมหลักสูตรแตกต่างจากผู้ที่มีส่วนเกี่ยวข้องฯที่มีอายุ 50 ปีขึ้นไป โดยพบว่า ผู้ที่มีส่วนเกี่ยวข้องต่อการพัฒนาศูนย์พัฒนาเด็กเล็ก ที่มีอายุ 40-49 ปี (= 3.58) มีความคิดเห็นต่อการพัฒนาฯ ในรายด้านวิชาการและกิจกรรมหลักสูตร ต่ำกว่าผู้ที่มีส่วนเกี่ยวข้องฯที่มีอายุ 50 ปีขึ้นไป (= 3.70)

5.1.2.3 ผลการเปรียบเทียบความเห็นของผู้ที่มีส่วนเกี่ยวข้องกับการพัฒนาศูนย์พัฒนาเด็กเล็ก สังกัดเทศบาลตำบลศรีสมเด็จ อำเภอศรีสมเด็จ จังหวัดร้อยเอ็ด โดยรวมและรายด้าน จำแนกตามอาชีพพบว่า ผู้ที่มีส่วนเกี่ยวข้องกับการพัฒนาศูนย์พัฒนาเด็กเล็ก สังกัดเทศบาลตำบลศรีสมเด็จ อำเภอศรีสมเด็จ จังหวัดร้อยเอ็ดที่มีอาชีพแตกต่างกัน มีความคิดเห็นเกี่ยวกับการพัฒนาศูนย์พัฒนาเด็กเล็ก สังกัดเทศบาลตำบลศรีสมเด็จ อำเภอศรีสมเด็จ จังหวัดร้อยเอ็ดในภาพรวมไม่แตกต่างกัน (Sig = 0.092) เมื่อพิจารณาเป็นรายด้านพบว่า ผู้ที่มีส่วนเกี่ยวข้องกับการพัฒนาศูนย์พัฒนาเด็กเล็ก สังกัดเทศบาลตำบลศรีสมเด็จ อำเภอศรีสมเด็จ จังหวัดร้อยเอ็ดที่มีอาชีพแตกต่างกัน มีความคิดเห็นเกี่ยวกับการพัฒนาศูนย์พัฒนาเด็กเล็ก สังกัดเทศบาลตำบลศรีสมเด็จ อำเภอศรีสมเด็จ จังหวัดร้อยเอ็ด ในด้านการบริหารจัดการ ด้านบุคลากร ด้านอาคาร สถานที่ สิ่งแวดล้อมและความปลอดภัย ด้านการมีส่วนร่วมและการสนับสนุน และด้านส่งเสริมเครือข่าย ไม่แตกต่างกัน (Sig = .092 .646 .284 .207 .066 ตามลำดับ) แต่พบความแตกต่างในด้านวิชาการและกิจกรรมหลักสูตร (Sig = .045) ผู้วิจัยจึงได้ทำการเปรียบเทียบเป็นรายคู่ด้วยวิธีการของ LSD โดยพบว่า

1) ผู้ที่มีส่วนเกี่ยวข้องกับการพัฒนาศูนย์พัฒนาเด็กเล็ก สังกัดเทศบาลตำบลศรีสมเด็จ อำเภอศรีสมเด็จ จังหวัดร้อยเอ็ดที่มีอายุ 18-29 ปี มีความคิดเห็นต่อการพัฒนาศูนย์พัฒนาเด็กเล็ก สังกัดเทศบาลตำบลศรีสมเด็จ อำเภอศรีสมเด็จ จังหวัดร้อยเอ็ดในรายด้านวิชาการและกิจกรรมหลักสูตรแตกต่างจากผู้ที่มีส่วนเกี่ยวข้องฯที่มีอายุ 30-39 ปี และ 50 ปีขึ้นไป โดยพบว่า ผู้ที่มีส่วนเกี่ยวข้องฯที่มีอายุ 18-29 ปี (= 3.52) มีความคิดเห็นต่อการพัฒนาฯ ในรายด้านวิชาการและกิจกรรมหลักสูตรต่ำกว่าผู้ที่มีส่วนเกี่ยวข้องต่อการพัฒนาศูนย์พัฒนาเด็กเล็ก ที่มีอายุ 30-39 ปี (= 3.69) และ 50 ปีขึ้นไป (= 3.70)

2) ผู้ที่มีส่วนเกี่ยวข้องกับการพัฒนาศูนย์พัฒนาเด็กเล็ก สังกัดเทศบาลตำบลศรีสมเด็จ อำเภอศรีสมเด็จ จังหวัดร้อยเอ็ดที่มีอายุ 30-39 ปี มีความคิดเห็นต่อการพัฒนาศูนย์พัฒนาเด็กเล็ก สังกัดเทศบาลตำบลศรีสมเด็จ อำเภอศรีสมเด็จ จังหวัดร้อยเอ็ดในรายด้านวิชาการและกิจกรรมหลักสูตรแตกต่างจากผู้ที่มีส่วนเกี่ยวข้องฯที่มีอายุ 40-49 ปีโดยพบว่า ผู้ที่มีส่วนเกี่ยวข้องฯที่มีอายุ 30-39 ปี (= 3.69) มีความคิดเห็นต่อการพัฒนาศูนย์พัฒนาเด็กเล็ก ในรายด้านวิชาการและกิจกรรมหลักสูตร สูงกว่าผู้ที่มีส่วนเกี่ยวข้องฯที่มีอายุ 40-49 ปี(= 3.58)

3) ผู้ที่มีส่วนเกี่ยวข้องกับการพัฒนาศูนย์พัฒนาเด็กเล็ก สังกัดเทศบาลตำบลศรีสมเด็จ อำเภอศรีสมเด็จ จังหวัดร้อยเอ็ดที่มีอายุ 40-49 ปี มีความคิดเห็นต่อการพัฒนาศูนย์พัฒนาเด็กเล็ก สังกัดเทศบาลตำบลศรีสมเด็จ อำเภอศรีสมเด็จ จังหวัดร้อยเอ็ดในรายด้านวิชาการและกิจกรรมหลักสูตรแตกต่างจากผู้ที่มีส่วนเกี่ยวข้องฯที่มีอายุ 50 ปีขึ้นไป โดยพบว่า ผู้ที่มีส่วนเกี่ยวข้องต่อการพัฒนาศูนย์พัฒนาเด็กเล็ก ที่มีอายุ 40-49 ปี (=3.58) มีความคิดเห็นต่อการพัฒนาศูนย์พัฒนาเด็กเล็ก ในรายด้านวิชาการและกิจกรรมหลักสูตร ต่ำกว่าผู้ที่มีส่วนเกี่ยวข้องต่อการพัฒนาศูนย์พัฒนาเด็กเล็ก ที่มีอายุ 50 ปีขึ้นไป (= 3.70)

5.1.2.4 ผลการเปรียบเทียบความเห็นของผู้ที่มีส่วนเกี่ยวข้องกับการพัฒนาศูนย์พัฒนาเด็กเล็ก สังกัดเทศบาลตำบลศรีสมเด็จ อำเภอศรีสมเด็จ จังหวัดร้อยเอ็ด โดยรวมและรายด้านจำแนกตามระดับการศึกษา พบว่า ผู้ที่มีส่วนเกี่ยวข้องกับการพัฒนาศูนย์พัฒนาเด็กเล็ก สังกัดเทศบาลตำบลศรีสมเด็จ อำเภอศรีสมเด็จ จังหวัดร้อยเอ็ดที่มีระดับการศึกษาแตกต่างกัน มีความคิดเห็นเกี่ยวกับการพัฒนาศูนย์พัฒนาเด็กเล็ก สังกัดเทศบาลตำบลศรีสมเด็จ อำเภอศรีสมเด็จ จังหวัดร้อยเอ็ดในภาพรวมไม่แตกต่างกัน (Sig = .403) เมื่อพิจารณาเป็นรายด้านพบว่า ผู้ที่มีส่วนเกี่ยวข้องกับการพัฒนาศูนย์พัฒนาเด็กเล็ก สังกัดเทศบาลตำบลศรีสมเด็จ อำเภอศรีสมเด็จ จังหวัดร้อยเอ็ดที่มีระดับการศึกษาแตกต่างกัน มีความคิดเห็นเกี่ยวกับการพัฒนาศูนย์พัฒนาเด็กเล็ก สังกัดเทศบาลตำบลศรีสมเด็จ อำเภอศรีสมเด็จ จังหวัดร้อยเอ็ด ในด้านการบริหารจัดการ ด้านบุคลากร ด้านอาคาร สถานที่ สิ่งแวดล้อมและความปลอดภัย ด้านการมีส่วนร่วมและการสนับสนุน ด้านวิชาการและกิจกรรมหลักสูตร และด้านส่งเสริมเครือข่าย ไม่แตกต่างกัน (Sig = .372 .706 .834 .855 .909 และ.395 ตามลำดับ)

5.1.2.5 ผลการเปรียบเทียบความเห็นของผู้ที่มีส่วนเกี่ยวข้องกับการพัฒนาศูนย์พัฒนาเด็กเล็ก สังกัดเทศบาลตำบลศรีสมเด็จ อำเภอศรีสมเด็จ จังหวัดร้อยเอ็ด โดยรวมและรายด้านจำแนกตามรายได้ พบว่า ผู้ที่มีส่วนเกี่ยวข้องกับการพัฒนาศูนย์พัฒนาเด็กเล็ก สังกัดเทศบาลตำบลศรีสมเด็จ อำเภอศรีสมเด็จ จังหวัดร้อยเอ็ดที่มีรายได้แตกต่างกัน มีความคิดเห็นเกี่ยวกับการพัฒนาศูนย์พัฒนาเด็กเล็ก สังกัดเทศบาลตำบลศรีสมเด็จ อำเภอศรีสมเด็จ จังหวัดร้อยเอ็ดในภาพรวมไม่แตกต่างกัน (Sig = .322) เมื่อพิจารณาเป็นรายด้านพบว่า ผู้ที่มีส่วนเกี่ยวข้องกับการพัฒนาศูนย์พัฒนาเด็กเล็ก สังกัดเทศบาลตำบลศรีสมเด็จ อำเภอศรีสมเด็จ จังหวัดร้อยเอ็ดที่มีรายได้แตกต่างกัน มีความคิดเห็นเกี่ยวกับการพัฒนาศูนย์พัฒนาเด็กเล็ก สังกัดเทศบาลตำบลศรีสมเด็จ อำเภอศรีสมเด็จ จังหวัดร้อยเอ็ด ในด้านการบริหารจัดการ ด้านบุคลากร ด้านอาคาร สถานที่ สิ่งแวดล้อมและความปลอดภัย ด้านการมีส่วนร่วมและการสนับสนุน ด้านวิชาการและกิจกรรมหลักสูตร และด้านส่งเสริมเครือข่าย ไม่แตกต่างกัน (Sig = .472 .320 .156 .314 .522 และ .474 ตามลำดับ)

5.1.2.6 ผลการเปรียบเทียบความเห็นของผู้ที่มีส่วนเกี่ยวข้องกับการพัฒนาศูนย์พัฒนาเด็กเล็ก สังกัดเทศบาลตำบลศรีสมเด็จ อำเภอศรีสมเด็จ จังหวัดร้อยเอ็ด โดยรวมและรายด้านจำแนกตามสถานะ พบว่า ผู้ที่มีส่วนเกี่ยวข้องกับการพัฒนาศูนย์พัฒนาเด็กเล็ก สังกัดเทศบาลตำบลศรีสมเด็จ อำเภอศรีสมเด็จ จังหวัดร้อยเอ็ดที่มีสถานะแตกต่างกัน มีความคิดเห็นเกี่ยวกับการพัฒนาศูนย์พัฒนาเด็กเล็ก สังกัดเทศบาลตำบลศรีสมเด็จ อำเภอศรีสมเด็จ จังหวัดร้อยเอ็ดในภาพรวมไม่แตกต่างกัน (Sig = 721) เมื่อพิจารณาเป็นรายด้านพบว่า ผู้ที่มีส่วนเกี่ยวข้องกับการพัฒนาศูนย์พัฒนาเด็กเล็ก สังกัดเทศบาลตำบลศรีสมเด็จ อำเภอศรีสมเด็จ จังหวัดร้อยเอ็ดที่มีสถานะแตกต่างกัน มีความคิดเห็นเกี่ยวกับการพัฒนาศูนย์พัฒนาเด็กเล็ก สังกัดเทศบาลตำบลศรีสมเด็จ อำเภอศรีสมเด็จ จังหวัดร้อยเอ็ด ในด้านการบริหารจัดการ ด้านบุคลากร ด้านอาคาร สถานที่ สิ่งแวดล้อมและความปลอดภัย ด้านการมีส่วนร่วมและการสนับสนุน ด้านวิชาการและกิจกรรมหลักสูตร และด้านส่งเสริมเครือข่าย ไม่แตกต่างกัน (Sig = .185 .425 .068 .149 .503 และ .548 ตามลำดับ)

**5.1.3 สรุปผลการวิจัยเชิงคุณภาพ**

ผลการสัมภาษณ์เป็นรายด้าน

* + - 1. ด้านการบริหารศูนย์พัฒนาเด็กเล็ก

ผู้วิจัยสร้างแบบสัมภาษณ์ไว้ว่า “ท่านมีความคิดเห็นด้านการบริหารต่อการพัฒนาศูนย์พัฒนาเด็กเล็กสังกัดเทศบาลตำบลศรีสมเด็จ อำเภอศรีสมเด็จ จังหวัดร้อยเอ็ด และท่านมีข้อเสนอแนะอย่างไร” ผู้ให้สัมภาษณ์ได้ให้ข้อมูลตามลำดับดังนี้

1. นายประสพสุข ภารยาท ปลัดเทศบาลตำบลศรีสมเด็จ ให้สัมภาษณ์เมื่อ

วันที่ 26 พฤศจิกายน 2559 ดังนี้ “ควรให้ผู้บริหาร คณะกรรมการศูนย์ ครูผู้ดูแลเด็ก หัวหน้างานกองการศึกษาเทศบาลตำบลศรีสมเด็จ ผู้มีส่วนเกี่ยวข้อง มีการประชุมทุกเดือน เพื่อให้เกิดการพัฒนา และแก้ไขปัญหาให้ตรงประเด็น เพื่อให้การปฏิบัติงานให้เกิดประสิทธิภาพ”

2) นายใหม มงคลสีลา รองนายกเทศมนตรีตำบลศรีสมเด็จ ให้สัมภาษณ์เมื่อวันที่ 30 พฤศจิกายน 2559 ดังนี้ “ควรให้งานกองการศึกษาเทศบาลตำบลศรีสมเด็จ ให้การเอาใจใส่เพิ่มขึ้น รับปัญหาข้อเสนอแนะ เพื่อนำเสนอต่อผู้บริหารในการแก้ไขปัญหาที่เกิดขึ้น กรณีจำเป็น และเร่งด่วน” ...และให้ข้อเสนอแนะว่า “อยากให้ปรับเปลี่ยนการทำงาน โดยนำปัญหา ข้อคิดเห็น ของคณะกรรมการ และครูผู้ดูแลเด็กมาปรับใช้ในการทำงาน”

3) นางปิยะฉัตร อัฒจักร นักวิชาการศึกษาเทศบาลตำบลศรีสมเด็จ ให้สัมภาษณ์เมื่อ วันที่ 2 ธันวาคม 2559 ดังนี้ “การเอาใจใส่ของหัวหน้าฝ่ายอำนวยการกองการศึกษาเทศบาลตำบลศรีสมเด็จ ควรเอาใจใส่ต่อศูนย์พัฒนาเด็กเล็กทั้ง 3 ศูนย์ให้มากกว่าเดิม”...และได้ให้ข้อเสนอแนะว่า “อยากให้ปลัดเทศบาล หัวหน้าฝ่ายอำนวยการกองการศึกษา ให้ความสำคัญ รับปัญหา และแก้ไขปัญหาให้รวดเร็วมากกว่านี้ ศูนย์พัฒนาทั้ง 3 ศูนย์ควรมีการพัฒนาด้านวิชาการ และเครื่องเล่นกลางแจ้งสำหรับเด็ก ให้มากกว่านี้”

5.1.3.2 ด้านบุคลากร

ผู้วิจัยสร้างแบบสัมภาษณ์ไว้ว่า “ท่านมีความคิดเห็นด้านบุคลากร ต่อการพัฒนาศูนย์พัฒนาเด็กเล็กสังกัดเทศบาลตำบลศรีสมเด็จ อำเภอศรีสมเด็จ จังหวัดร้อยเอ็ด และท่านมีข้อเสนอแนะอย่างไร” ผู้ให้สัมภาษณ์ได้ให้ข้อมูลตามลำดับดังนี้

1) นายประสพสุข ภารยาท ปลัดเทศบาลตำบลศรีสมเด็จ ให้สัมภาษณ์เมื่อ

วันที่ 26 พฤศจิกายน 2559 ดังนี้ “บุคลากร ครูผู้ดูแลเด็ก ทุกศูนย์พัฒนาเด็กเล็กสังกัดเทศบาลตำบลศรีสมเด็จ มีความรู้ ความสามารถ ความรับผิดชอบเป็นอย่างดี”

2) นายใหม มงคลสีลา รองนายกเทศมนตรีตำบลศรีสมเด็จ ให้สัมภาษณ์เมื่อวันที่ 30 พฤศจิกายน 2559 ดังนี้ “การปฏิบัติงานของบุคลากรบางคนไม่เต็มที่เท่าที่ควร” ...และให้ข้อเสนอแนะว่า “อยากให้ครูผู้ดูแลเด็กทุกศูนย์มีจิตสำนึก จรรยาบรรณในการทำงานมากกว่านี้”

3) นางปิยะฉัตร อัฒจักร นักวิชาการศึกษาเทศบาลตำบลศรีสมเด็จ ให้สัมภาษณ์เมื่อ วันที่ 2 ธันวาคม 2559 ดังนี้ “ครูผู้ดูแลเด็กบางคนปฏิบัติงานไม่เป็นไปตามกำหนด”...และได้ให้ข้อเสนอแนะว่า “อยากครูผู้ดูแลเด็ก ได้รับการอบรม ในการพัฒนาและปลูกจิตสำนึกในการทำงาน ให้มากกว่านี้”

5.1.3.3 ด้านอาคารสถาน สิ่งแวดล้อม และความปลอดภัย

ผู้วิจัยสร้างแบบสัมภาษณ์ไว้ว่า “ท่านมีความคิดเห็นด้านอาคารสถานที่ สิ่งแวดล้อม และความปลอดภัย ต่อการพัฒนาศูนย์พัฒนาเด็กเล็กสังกัดเทศบาลตำบลศรีสมเด็จ อำเภอศรีสมเด็จ จังหวัดร้อยเอ็ด และท่านมีข้อเสนอแนะอย่างไร” ผู้ให้สัมภาษณ์ได้ให้ข้อมูลตามลำดับดังนี้

1) นายประสพสุข ภารยาท ปลัดเทศบาลตำบลศรีสมเด็จ ให้สัมภาษณ์เมื่อ

วันที่ 26 พฤศจิกายน 2559 ดังนี้ “ทุกศูนย์พัฒนาเด็กเล็กสังกัดเทศบาลตำบลศรีสมเด็จ มีความพร้อมเป็นอย่างดี”

2) นายใหม มงคลสีลา รองนายกเทศมนตรีตำบลศรีสมเด็จ ให้สัมภาษณ์เมื่อวันที่ 30 พฤศจิกายน 2559 ดังนี้ “อยากเพิ่มเติมในการดูแลรักษาความสะอาดบริเวณรอบข้าง และปรับภูมิทัศน์ศูนย์พัฒนาเด็กเล็ก ทั้ง 3 ศูนย์” ...และให้ข้อเสนอแนะว่า “อยากให้มีการปลูกไม้ดอกไม้ประดับให้สวยงาม และมีรั้วรอบขอบเขตให้มิดชิดกว่านี้”

3) นางปิยะฉัตร อัฒจักร นักวิชาการศึกษาเทศบาลตำบลศรีสมเด็จ ให้สัมภาษณ์เมื่อ วันที่ 9 ธันวาคม 2559 ดังนี้ “อาคารสถานที่ไม่ค่อยมีความพร้อมเท่าที่ควร”...และได้ให้ข้อเสนอแนะว่า “อยากให้ทุกศูนย์มีเครื่องเล่นกลางแจ้งที่ดี และมีความปลอดภัยมากกว่านี้”

5.1.3.4 ด้านวิชาการและกิจกรรมหลักสูตร

ผู้วิจัยสร้างแบบสัมภาษณ์ไว้ว่า “ท่านมีความคิดเห็นด้านวิชาการและกิจกรรมหลักสูตร ต่อการพัฒนาศูนย์พัฒนาเด็กเล็กสังกัดเทศบาลตำบลศรีสมเด็จ อำเภอศรีสมเด็จ จังหวัดร้อยเอ็ด และท่านมีข้อเสนอแนะอย่างไร” ผู้ให้สัมภาษณ์ได้ให้ข้อมูลตามลำดับดังนี้

1) นายประสพสุข ภารยาท ปลัดเทศบาลตำบลศรีสมเด็จ ให้สัมภาษณ์เมื่อ

วันที่ 26 พฤศจิกายน 2559 ดังนี้ “ทุกศูนย์พัฒนาเด็กเล็กสังกัดเทศบาลตำบลศรีสมเด็จ มีความเหมาะสมเป็นอย่างดี”และได้ให้ข้อเสนอแนะว่า “อยากครูผู้ดูแลเด็ก ศึกษาข้อระเบียบ และหลักสูตรเพิ่มเติม”

2) นายใหม มงคลสีลา รองนายกเทศมนตรีตำบลศรีสมเด็จ ให้สัมภาษณ์เมื่อวันที่ 30 พฤศจิกายน 2559 ดังนี้ “ควรเพิ่มเติมในวิชาการ หลักสูตรเพื่อความเหมาะสม” ...และให้ข้อเสนอแนะว่า “อยากให้ทุกศูนย์จัดทำแผนการสอน และจัดทำหลักสูตรให้ถูกต้องในทิศทางเดียวกัน มีการประชุมแลกเปลี่ยน แก้ปัญหากันทุกอาทิตย์”

3) นางปิยะฉัตร อัฒจักร นักวิชาการศึกษาเทศบาลตำบลศรีสมเด็จ ให้สัมภาษณ์เมื่อ วันที่ 2 ธันวาคม 2559 ดังนี้ “ยากให้ครูผู้ดูแลเด็กเข้าใจในหลักสูตร และวิชาการให้มากกว่านี้”..และได้ให้ข้อเสนอแนะว่า “อยากครูผู้ดูแลเด็ก ได้รับการอบรม ในหลักสูตร วิชาการเพื่อการพัฒนา และเกิดประสิทธิภาพ

5.1.3.5 ด้านการมีส่วนร่วมและการสนับสนุนจากทุกภาคส่วน

ผู้วิจัยสร้างแบบสัมภาษณ์ไว้ว่า “ท่านมีความคิดเห็นด้านการมีส่วนร่วมและการสนับสนุนจากทุกภาคส่วน ต่อการพัฒนาศูนย์พัฒนาเด็กเล็กสังกัดเทศบาลตำบลศรีสมเด็จ อำเภอ ศรีสมเด็จ จังหวัดร้อยเอ็ด และท่านมีข้อเสนอแนะอย่างไร” ผู้ให้สัมภาษณ์ได้ให้ข้อมูลตามลำดับดังนี้

1) นายประสพสุข ภารยาท ปลัดเทศบาลตำบลศรีสมเด็จ ให้สัมภาษณ์เมื่อ

วันที่ 26 พฤศจิกายน 2559 ดังนี้ “ทุกศูนย์พัฒนาเด็กเล็กสังกัดเทศบาลตำบลศรีสมเด็จ ให้ความร่วมมือเป็นอย่างดี” และได้ให้ข้อเสนอแนะว่า “ควรแบ่งครูผู้ดูแลเด็ก ร่วมกิจกรรมอย่างต่อเนื่อง เพื่อเกิดการพัฒนา”

2) นายใหม มงคลสีลา รองนายกเทศมนตรีตำบลศรีสมเด็จ ให้สัมภาษณ์เมื่อวันที่ 30 พฤศจิกายน 2559 ดังนี้ “การมีส่วนร่วมของครูผู้ดูแลเด็กยังมีน้อยอยู่” ...และให้ข้อเสนอแนะว่า “อยากให้ครูทุกศูนย์มีส่วนร่วมในทุกกิจกรรมที่ทางเทศบาล และชุมชนจัดขึ้น”

3) นางปิยะฉัตร อัฒจักร นักวิชาการศึกษาเทศบาลตำบลศรีสมเด็จ ให้สัมภาษณ์เมื่อ วันที่ 2 ธันวาคม 2559 ดังนี้ “การมีส่วนร่วมของครูผู้ดูแลเด็กยังมีน้อยอยู่” ...และให้ข้อเสนอแนะว่า “อยากให้ครูทุกศูนย์มีส่วนร่วมในทุกกิจกรรมที่ทางเทศบาล และชุมชนจัดขึ้น”

5.1.3.6 ด้านส่งเสริมเครือข่ายการพัฒนาเด็กปฐมวัย

ผู้วิจัยสร้างแบบสัมภาษณ์ไว้ว่า “ท่านมีความคิดเห็นด้านส่งเสริมเครือข่ายการพัฒนาเด็กปฐมวัย ต่อการพัฒนาศูนย์พัฒนาเด็กเล็กสังกัดเทศบาลตำบลศรีสมเด็จ อำเภอศรีสมเด็จ จังหวัดร้อยเอ็ด และท่านมีข้อเสนอแนะอย่างไร” ผู้ให้สัมภาษณ์ได้ให้ข้อมูลตามลำดับดังนี้

1) นายประสพสุข ภารยาท ปลัดเทศบาลตำบลศรีสมเด็จ ให้สัมภาษณ์เมื่อ

วันที่ 26 พฤศจิกายน 2559 ดังนี้ “ทุกศูนย์พัฒนาเด็กเล็กสังกัดเทศบาลตำบลศรีสมเด็จ มีการพัฒนาเครือข่ายเป็นอย่างดี”และได้ให้ข้อเสนอแนะว่า “ครูผู้ดูแลเด็ก ควรมีการส่งเสริมเครือข่ายในการพัฒนาอย่างต่อเนื่อง”

2) นายใหม มงคลสีลา รองนายกเทศมนตรีตำบลศรีสมเด็จ ให้สัมภาษณ์เมื่อวันที่ 30 พฤศจิกายน 2559 ดังนี้ “ด้านส่งเสริมเครือข่ายการพัฒนาเด็กปฐมวัยยังมีน้อยอยู่” ...และให้ข้อเสนอแนะว่า “ควรจัดให้มีการส่งเสริมเครือข่าย เพื่อแลกเปลี่ยนประสบการณ์ นำมาปรับใช้ในการทำงานให้ดีขึ้น”

3) นางปิยะฉัตร อัฒจักร นักวิชาการศึกษาเทศบาลตำบลศรีสมเด็จให้สัมภาษณ์เมื่อ วันที่ 2 ธันวาคม 2559 ดังนี้ “ด้านส่งเสริมเครือข่ายการพัฒนาเด็กปฐมวัยยังมีน้อยอยู่” ...และให้ข้อเสนอแนะว่า “ควรจัดให้มีการส่งเสริมเครือข่าย เพื่อแลกเปลี่ยนประสบการณ์ นำมาปรับใช้ในการทำงานให้ดีขึ้น

**5.2 อภิปรายผลการวิจัย**

ในการวิจัยเรื่อง การพัฒนาศูนย์พัฒนาเด็กเล็ก สังกัดเทศบาลตำบลศรีสมเด็จ อำเภอศรีสมเด็จ จังหวัดร้อยเอ็ดมีประเด็นซึ่งสามารถนำมาอภิปรายผลได้ ดังนี้

5.2.1 ผลการวิเคราะห์ระดับการพัฒนาของศูนย์พัฒนาเด็กเล็กสงกัดเทศบาลตำบลศรีสมเด็จ จังหวัดร้อยเอ็ด ซึ่งพบว่า โดยรวมมีระดับการพัฒนาทั้ง 6 ด้านอยู่ระดับมาก (=3.64) เมื่อพิจารณาเป็นรายด้าน พบว่าอยู่ในระดับมากทุกด้าน โดยผลการวิจัยดังกล่าวไม่สอดคล้องกับ ผลการวิจัยของ กิตติศัพท์ ใจทน (2555, น. 50-56) ซึ่งได้ศึกษามาตรฐานการดำเนินงานศูนย์พัฒนาเด็กเล็กขององค์กรปกครอง ส่วนท้องถิ่นในอำเภอแม่สรวย จังหวัดเชียงราย โดยผลการวิจัยพบว่า ผลการดำเนินงานตามมาตรฐานการดำเนินงานศูนย์พัฒนาเด็กเล็กขององค์กรปกครองส่วนท้องถิ่นในอำเภอแม่สรวย จังหวัดเชียงราย โดยภาพรวมสามารถปฏิบัติได้ในระดับปานกลาง ทั้งนี้อาจเป็นเพราะว่า คณะผู้บริหารของศูนย์พัฒนาเด็กเล็กสังกัดเทศบาลตำบลศรีสมเด็จ จังหวัดร้อยเอ็ด ได้มีการพัฒนาการบริหารงานของศูนย์พัฒนาเด็กเล็กดังกล่าวอย่างสม่ำเสมอ โดยได้ให้ความสำคัญกับมาตรฐานการพัฒนาศูนย์พัฒนาเด็กเล็กทั้ง 6 ด้านอย่างจริงจัง ส่งผลให้ศูนย์พัฒนาเด็กเล็กสังกัดเทศบาลตำบลศรีสมเด็จ จังหวัดร้อยเอ็ดระดับการพัฒนาทั้งโดยรวมและในรายด้าน 6 ด้าน อยู่ระดับมาก

5.2.2 ผลการเปรียบเทียบความคิดเห็นผู้ที่มีส่วนเกี่ยวข้องกับมาตรฐานการดำเนินงานเด็กเล็กในสังกัดเทศบาลตำบลศรีสมเด็จ อำเภอศรีสมเด็จ จังหวัดร้อยเอ็ด จำแนกตาม เพศ อายุ ระดับการศึกษา อาชีพ รายได้ และสถานะที่เกี่ยวกับศูนย์พัฒนาเด็กเล็ก พบว่า ผู้ที่มีส่วนเกี่ยวข้องกับมาตรฐานการพัฒนาศูนย์พัฒนาเด็กเล็กสังกัดเทศบาลตำบลศรีสมเด็จ อำเภอศรีสมเด็จ จังหวัดร้อยเอ็ด ที่มีเพศ อายุ และอาชีพ ต่างกัน มีความคิดเห็นต่อการพัฒนาศูนย์พัฒนาเด็กเล็กสังกัดเทศบาลตำบลศรีสมเด็จ อำเภอศรีสมเด็จ จังหวัดร้อยเอ็ดแตกต่างกัน โดยพบความแตกต่างในด้านวิชาการและกิจกรรมหลักสูตร โดยผลการวิจัยดังกล่าว สอดคล้องกับแนวคิดของ กิตติ สุทธิสัมพันธ์ (2542, น. 12) ซึ่งได้อธิบายถึง คุณลักษณะส่วนบุคคลซึ่งมีผลให้บุคคลมีความคิดเห็นในเรื่องใดเรื่องหนึ่งแตกต่างกัน

**5.3 ข้อเสนอแนะ**

จากการวิจัยครั้งนี้พบว่าการพัฒนาศูนย์พัฒนาเด็กเล็กสังกัดเทศบาลตำบลศรีสมเด็จ อำเภอศรีสมเด็จ จังหวัดร้อยเอ็ด นั้นเป็นไปในทิศทางที่ถูกต้องเหมาะสม และสามารถดำเนินการได้ถูกต้องตามมาตรฐานการดำเนินงานของศูนย์พัฒนาเด็กเล็กขององค์กรปกครองส่วนท้องถิ่น และมีข้อเสนอแนะเพิ่มเติม ดังนี้

* + 1. **ด้านการบริการศูนย์พัฒนาเด็กเล็ก**

ควรให้ผู้บริหาร คณะกรรมการศูนย์ ครูผู้ดูแลเด็ก หัวหน้างานกองการศึกษาเทศบาลตำบลศรีสมเด็จ ผู้มีส่วนเกี่ยวข้อง มีการประชุมทุกเดือน และให้การเอาใจใส่มากกว่าเดิมในการแก้ไขปัญหาเร่งด่วน เพื่อให้เกิดการพัฒนา และแก้ไขปัญหาให้ตรงประเด็น เพื่อให้การปฏิบัติงานให้เกิดประสิทธิภาพ

* + 1. **ด้านบุคลากร**

ควรมีการเพิ่มเงินสนับสนุนแก่ครูและผู้ช่วยผู้ดูแลเด็กเล็กเพื่อเป็นขวัญและกำลังใจในการทำงาน และควรให้ครู/ผู้ช่วยผู้ดูแลเด็กเล็กได้เข้ารับการอบรมเรื่องการดูแลสุขภาพเด็กที่ป่วยด้วยโรคง่าย ๆ จากหน่วยงานสาธารณสุข ครูผู้ช่วยผู้ดูแลเด็กเล็กควรมีการศึกษาอย่างน้อยระดับปริญญาตรี ควรได้รับการอบรมเพิ่มเติมส่งเสริมความสามารถในดูแลเด็กเล็ก เพื่อการพัฒนาคุณภาพเด็กเล็กให้มีประสิทธิภาพ และอยากให้ครูผู้ดูแลเด็กทุกศูนย์มีจิตสำนึก จรรยาบรรณในการทำงานมากกว่านี้

* + 1. **ด้านอาคาร สถานที่ สิ่งแวนล้อม และความปลอดภัย**

ควรดูแลรักษาความสะอาดบริเวณรอบข้าง และปรับภูมิทัศน์ให้เรียบร้อยสวยงามศูนย์พัฒนาเด็กเล็ก ทั้ง 3 ศูนย์ ทุกศูนย์ควรมีเครื่องเล่นกลางแจ้งที่ดี มีความปลอดภัยมากกว่านี้

**5.3.4 ด้านวิชาการและกิจกรรมหลักสูตร**

ควรให้ทุกศูนย์จัดทำแผนการสอน และจัดทำหลักสูตรให้ถูกต้องในทิศทางเดียวกันมีการประชุมแลกเปลี่ยน แก้ปัญหากันทุกอาทิตย์

* + 1. **ด้านการมีส่วนร่วมและสนับสนุนจากทุกภาคส่วน**

ทุกศูนย์ควรมีส่วนร่วมในทุกกิจกรรมที่ทางเทศบาล และชุมชนจัดขึ้น เพื่อเกิดทักษะสามารถนำไปปรับใช้ในการพัฒนาได้

**5.3.6 ด้านส่งเสริมเครือข่ายการพัฒนาเด็กปฐมวัย**

ครูผู้ดูแลเด็กทุกศูนย์ ควรมีการส่งเสริมเครือข่ายในการพัฒนาอย่างต่อเนื่อง และควรจัดให้มีการส่งเสริมเครือข่าย เพื่อแลกเปลี่ยนประสบการณ์ นำมาปรับใช้ในการทำงานให้ดีขึ้น

**5.4 ข้อเสนอแนะในการวิจัยครั้งต่อไป**

การวิจัยครั้งนี้พบว่าการพัฒนาศูนย์พัฒนาเด็กเล็กสังกัดเทศบาลตำบลศรีสมเด็จ อำเภอ ศรีสมเด็จ จังหวัดร้อยเอ็ด ควรมีการศึกษาเพิ่มเติมในด้านอื่น ๆ ด้วย อาทิเช่น

5.4.1 ศึกษาเรื่องความพึงพอใจของผู้ปกครองต่อการบริหารงานขององค์กรปกครองส่วนท้องถิ่นในการบริหารจัดการศูนย์พัฒนาเด็กเล็ก

5.4.2 ศึกษาปัจจัยที่มีผลกระทบต่อพัฒนาการของเด็กก่อนวัยเรียนที่อยู่ภายใต้การดูแลของศูนย์พัฒนาเด็กเล็ก